Кхин а шина бусулбачу сектийн векалш дебаш бу нохчашлахь, бохуш юьзна интернет маша: караниташ а, хабашиташ а. Церан а ю кхечарех къаьсташ динх кхетаран кеп. Делахь а, тIаьхьарчу хенахь нохчашлахь бусалбачу дине болу хьежам билгалбоккху дешнаш, ша аьлча, - суфист, салафит, таблих, карамит, каранит, хабашит, - алсамдевллехь а, дино хьоьху къинхетам а, барт а алсамбаьлла ца хаало нохчашлахь.